KOMISIJOS REGLAMENTAS (EB) Nr. 1191/2006
2006 m. rugpjūčio 4 d.
iš dalies keičiantis Reglamentą (EB) Nr. 1458/2003, atidarantį tarifinę kvotą kiaulienos sektoriuje bei nustatantis jos administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 8 straipsnio 2 dalį ir 11 straipsnio 1 dalį,
kadangi:
(1)
Komisijos reglamentu (EB) Nr. 1458/2003 (2) numatomas tarifinės kvotos kiaulienos sektoriuje atidarymas bei nustatomas jos administravimas.
(2)
Europos bendrijos ir Jungtinių Amerikos Valstijų susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) (3), patvirtinto Tarybos sprendimu 2006/333/EB (4), XXIV straipsnio 6 dalį ir XXVIII straipsnį numatoma padidinti kiaulienos, erga omnes, metinę importo tarifinę kvotą 1 430 tonų kiaulienos.
(3)
Importo licencijos paraiškose nuoroda turėtų būti pateikiama skirtingomis Bendrijos kalbomis.
(4)
Atsižvelgiant į galimą Bulgarijos ir Rumunijos įstojimą į Europos Sąjungą 2007 m. sausio 1 d., patartina numatyti kitokį 2007 m. pirmojo ketvirčio licencijos paraiškų pateikimo laikotarpį.
(5)
Reglamentą (EB) Nr. 1458/2003 reikėtų atitinkamai iš dalies pakeisti.
(6)
Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1458/2003 iš dalies keičiamas taip:
1)
4 straipsnio d ir e punktai keičiami taip:
„d)
Licencijos paraiškų 20 skiltyje ir licencijose pateikiamas vienas iš I a priede nurodytų įrašų;
e)
licencijų 24 skiltyje pateikiamas vienas iš I b priede nurodytų įrašų.“
2)
5 straipsnio 1 dalis papildoma šia pastraipa:
„Tačiau licencijos paraiškos laikotarpiui nuo 2007 m. sausio 1 d. iki kovo 31 d. pateikiamos per 2007 m. pirmąsias penkiolika sausio mėnesio dienų.“.
3)
I-IV priedai keičiami šio reglamento priedo tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 4 d.